**1. Napirend**

**E l ő t e r j e s z t é s**

**Balatonrendes Község Önkormányzat Képviselő-testületének**

**2018. július 9-én tartandó nyilvános ülésére**

**Tárgy: A 19/2010.(XII.23.) önkormányzati rendelet módosításának tervezete**

**Előterjesztő:** Fuchs Henrik polgármester

**Előkészítette:** Tóthné Titz Éva jegyzőt helyettesítő aljegyző

Szakál Norbert hatósági ügyintéző

**Előterjesztő:**

Jogszabállyal nem ellentétes

Tóthné Titz Éva jegyzőt helyettesítő aljegyző

**Tisztelt Képviselő-testület!**

Balatonrendes Önkormányzat Képviselő-testületének 19/2010.(XII.23.) önkormányzati rendelete a köztisztaságról és a szervezett köztisztasági közszolgáltatás kötelező igénybevételről, a közterület használatáról és üzemképtelen járművek elhelyezésének rendjéről, a lomtalanítás lebonyolítására vonatkozó szabályait az alábbiak szerint kívánja módosítani.

Az elmúlt években kialakított rend helyett az ÉBH Nonprofit Kft. megbízásából az NHSZ Tapolca   
Nonprofit Kft (8300 Tapolca, Halápi u. 33.) nem közterületről, hanem előzetes egyeztetést követően egy alkalommal, ingyenesen házhoz menő rendszerben 2 m3-es mennyiségig szállítaná el a lomhulladékokat. A házhoz menő lomtalanítás lényege, hogy az ingatlanhasználó a lomhulladékait összegyűjti, kerítésen belül elhelyezi, és előre egyeztetett időpontban, az ingatlanhasználó jelenlétében a szerződött hulladékgazdálkodással foglalkozó társaság munkatársainak átadja.

Ennek pontos menetéről, a szolgáltatás igénybevételének módjáról, különös tekintettel a lomhulladékok gyűjtése során át nem adható hulladékokkal, (elektronikai hulladék, gumiabroncs, veszélyes hulladék, zöld hulladék, építési-bontási hulladék, gyógyszer hulladék, települési szilárd hulladékokkal) kapcsolatos részletekről a Szolgáltató és az Ingatlan Tulajdonos között létrejövő megállapodás adna tájékoztatást.

A Képviselő-testület szándékát figyelembe véve a rendelet módosítására a következő szöveges kiegészítés javasolt:

**„…..§** (1) A közszolgáltató a lomhulladék gyűjtését házhoz menő lomtalanítás megszervezésével teljesíti.

(2) A közszolgáltató a lomhulladék gyűjtését és szállítását évente 1 alkalommal végzi előzetes időpont egyeztetés alapján. Lomhulladékot közterületre kitenni tilos. A lomtalanítás nem eshet június, július és augusztus hónapokra.

(3)Az a természetes személy ingatlanhasználó, aki a hulladékgazdálkodási közszolgáltatási szerződés szerint fizetendő hulladékgazdálkodási közszolgáltatási díját kiegyenlítette, maximálisan 2 m³ térfogatú lomhulladék térítésmentes elszállítására jogosult.

(4)Az alább felsorolt hulladék fajtákra a lomtalanítás nem terjed ki:

a)veszélyes hulladék,

b)építésből- bontásból származó anyag, törmelék,

c)bontott jármű, karosszéria, gumiabroncs,

d)kommunális hulladék,

e)elektronikai hulladék,

f)növényi hulladék, zöldhulladék,

g)kézi erővel nem rakodható túlsúlyos (50 kg-nál súlyosabb) vagy túlméretes (2 m2-nél nagyobb terjedelmű) hulladék és

h)minden olyan hulladék elszállítására, amelynek összegyűjtése a gyűjtést végző dolgozók testi épségét veszélyezteti.”

**A rendelet tervezetet a Képviselő-testület elfogadásra javasolta, melyet követően az véleményezésre megküldésre került a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Veszprémi Járási Hivatal Környezetvédelmi Főosztály Természetvédelmi Osztály részére.**

A Veszprémi Járási Hivatal véleményét megküldte, melyben tájékoztatott, hogy az önkormányzati rendelet módosításáról szóló rendelet-tervezet tartalmilag megfelel a magasabb szintű jogszabályi előírásoknak. A rendelet-tervezettel szemben a környezet védelmének általános szabályairól szóló 1995. évi LIII. törvény 48.§ (3) bekezdése és a környezetvédelmi hatósági és igazgatási feladatokat ellátó szervek kijelöléséről szóló 71/2015. (III.30.) Kormányrendelet 8/A. § (1) bekezdése alapján kifogást nem emel.

INDOKOLÁS

A Képviselő-testület a köztisztaságról és szervezett köztisztasági közszolgáltatásról kötelező igénybevételéről, a közterület használatáról és üzemképtelen járművek elhelyezésének rendjéről szóló 19/2010.(XII.23) önkormányzati rendeletét a testület a lomtalanítás kérdésében felülvizsgálta és annak módosítását javasolta.

A Lomtalanítás gyakorlata a településen folyamatosan sok problémát generált, ezért javasolja a rendeletet módosítani olyan gyakorlat bevezetésével, mely a konzorcium területén már több helyen működik.

A lomtalanítást a házhoz menő lomtalanítás megszervezésével kívánja a rendeletben szabályozni, melyet a Szolgáltató e szerint köteles elvégezni.

Erre tekintettel a hatályban lévő rendeletet a következők szerint szükséges módosítani.

1.§-ban szabályozásra került a lomtalanítás új szabályok szerinti bonyolítása,

2.§-ban a rendelet 5. melléklete annak címe miatt került módosításra, tekintettel arra, hogy az még a korábbi Körjegyzőségre utalt.

3.§-ban aktualizálásra került a bejelentési hely,

4.§-ban hatályon kívül helyezésre kerültek a lomtalanítással kapcsolatban hatályban lévő szabályok,

5.§-ban a rendelet hatályba helyezése került megállapításra.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Balatonrendes Község Önkormányzata Képviselő-testülete …/2018.(…..) önkormányzati rendelete a köztisztaságról és a szervezett köztisztasági közszolgáltatás kötelező igénybevételéről, a közterület használatáról és üzemképtelen járművek elhelyezésének rendjéről szóló 19/2010. (XII.23.) önkormányzati rendelete módosításáról.

Társadalmi-gazdasági hatása: A közszolgáltatást igénybe vevők számára várhatóan rugalmasabban kerülhet megvalósításra az évi egy alkalommal történő lomtalanítás

Költségvetési hatása: nincs

Környezeti, egészségi következményei: a lomtalanítás így a környezeti szennyezés elkerülésével valósítható meg.

Adminisztratív terheket befolyásoló hatása: az önkormányzatnál valószínűleg csökken, a Szolgáltató vonatkozásában nőhet.

Egyéb hatása: nincs.

A rendelet megalkotásának szükségessége: A Képviselő-testület szándékának való megfeleltetés

A rendelet megalkotása elmaradása esetén várható következmények: A jelenlegi rendelet marad hatályban, mely a lomtalanítás vonatkozásában annak megvalósítását akadályozza.

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: nincs

Kérem a Tisztelt Képviselő-testületet, hogy az előterjesztést megvitatni szíveskedjenek.

**Balatonrendes Község Önkormányzata Képviselő-testületének**

**/2018. (…..) önkormányzati rendelete**

**a köztisztaságról és a szervezett köztisztasági közszolgáltatás kötelező igénybevételéről, a közterület használatáról és üzemképtelen járművek elhelyezésének rendjéről szóló 19/2010. (XII. 23.) önkormányzati rendelete módosításáról**

Balatonrendes Község Önkormányzata Képviselő-testülete a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, a hulladékról szóló 2012. évi CLXXXV. törvény 35. §-ában meghatározott feladatkörében eljárva a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáróVeszprémi Járási Hivatal véleményének kikérésével a következőket rendeli el:

1.§ A köztisztaságról és a szervezett köztisztasági közszolgáltatás kötelező igénybevételéről, a közterület használatáról és üzemképtelen járművek elhelyezésének rendjéről szóló 19/2010.(XII,23.) önkormányzati rendelet (a továbbiakban: Rendelet) 19.§-a helyébe a következő rendelkezés lép:

„19.§ (1) A közszolgáltató a lomhulladék gyűjtését házhoz menő lomtalanítás megszervezésével teljesíti.

(2) A közszolgáltató a lomhulladék gyűjtését és szállítását évente 1 alkalommal végzi előzetes időpont egyeztetés alapján. Lomhulladékot közterületre kitenni tilos. A lomtalanítás nem eshet június, július és augusztus hónapokra.

(3)Az a természetes személy ingatlanhasználó, aki a hulladékgazdálkodási közszolgáltatási szerződés szerint fizetendő hulladékgazdálkodási közszolgáltatási díját kiegyenlítette, maximálisan 2 m³ térfogatú lomhulladék térítésmentes elszállítására jogosult.

(4)Az alább felsorolt hulladék fajtákra a lomtalanítás nem terjed ki:

a) veszélyes hulladék,

b) építésből- bontásból származó anyag, törmelék,

c) bontott jármű, karosszéria, gumiabroncs,

d) kommunális hulladék,

e) elektronikai hulladék,

f) növényi hulladék, zöldhulladék,

g) kézi erővel nem rakodható túlsúlyos (50 kg-nál súlyosabb) vagy túlméretes (2 m2-nél nagyobb terjedelmű) hulladék és

h) minden olyan hulladék elszállítására, amelynek összegyűjtése a gyűjtést végző dolgozók testi épségét veszélyezteti.”

2.§ A Rendelet 5. melléklete helyébe a jelen rendelet 1. melléklete lép.

3.§ A Rendelet 45.§ (2) bekezdésében a „az Ábrahámhegy-Balatonrendes-Salföld Községek Körjegyzőségén” szövegrész helyébe a „a Kővágóörsi Közös Önkormányzati Hivatalba” szöveg lép.

4.§ Hatályát veszti a Rendelet 20.§-a.

5.§ Ez a rendelet a kihirdetését követő napon lép hatályba.

Fuchs Henrik Tóthné Titz Éva

polgármester jegyzőt helyettesítő aljegyző

A kihirdetés napja: 2018.

Tóthné Titz Éva

jegyzőt helyettesítő aljegyző

# 1. melléklet a …/2018.(…) önkormányzati rendelethez

# „5. melléklet a 19/2010. (XII. 23.) önkormányzati rendelethez

**Közútkezelői hozzájárulás iránti kérelem**

**közút nem közlekedési célú igénybevételhez**

**(közműépítéshez és útterület foglalásához)**

1. Az igénybevétel

helye:

célja:

2. A beruházás (jogosult)neve: ……………………………

címe:……………………………………………………..

telefonszáma:……………………………………………

3. Az elfoglalni kívánt útterület közterület

a) hosszúsága: ………………………… ………………………...

b) szélessége: ………………………… ………………………...

c) nagysága(m2): ………………………… ………………………...

4. Az igénybevétel

a) kezdetének tervezett időpontja:

b) befejezésének tervezett időpontja:

5. A kezelői hozzájárulásban foglalt feltételek betartásáért felelős személy

a) neve:

b) címe:

c) telefonszáma:

d) aláírása:………………………………………………..

6. Az igénybevétel eredményeként a közút területén (az alatt vagy felett) elhelyezett építmény (létesítmény)

a) tulajdonosának neve:

címe:

b) üzemeltetőjének neve:

címe:

7. Az útvonalat lezárják:

* kétirányú forgalmat biztosítjuk
* egyirányú forgalmat biztosítjuk

8. A bontandó útburkolat fajtája:

m2

9. A bontandó járda fajtája:

m2

10. A bontandó zöldterület, földút, földpadka: m2

11. A bontási helyek száma: db

12. Nyomvonalas bontások hossza: fm

13. A kivitelező neve:

képesítése:……………………………………………..

címe:

telefonszáma:

, ……….. év …………………hó …….. nap

.............................................

(cégszerű) aláírás

*Melléklet:*

* az igénybevételt feltüntető terv (helyszínrajz, vázlat, műszaki leírás) 3 példányban
* a közút érintett szakaszának hossz- és keresztszelvénye 3 példányban
* az igénybevétel miatt szükséges forgalomszabályozás (korlátozás, forgalomelterelés) terve 3 példányban”